ΓΡΑΠΤΗ ΕΡΩΤΗΣΗ E-0002/00

υποβολή: Nicole Thomas-Mauro (UEN) προς την Επιτροπή

(19 Ιανουαρίου 2000)

Θέμα: Κινητά τηλέφωνα

Σύμφωνα με ορισμένες επιστημονικές μελέτες, οι χρήστες κινητών τηλεφώνων διατρέχουν κινδύνους (παράδειγμα: το πείραμα του Πανεπιστημίου Lund, όπου χρησιμοποιήθηκαν ποντίκια ως πειραματόζωα, κατέληξε σε ανησυχητικά αποτελέσματα). Η Γαλλία δρομολόγησε το πρόγραμμα Comobio προκειμένου να διερευνηθούν οι ενδεχόμενες συνέπειες της χρήσης κινητών τηλεφώνων.

Υπάρχει ευρωπαϊκή σύσταση που ρυθμίζει τα όρια έκθεσης. Σε ποιες μελέτες βασίζεται η σύσταση αυτή;

Επιπλέον, σκοπεύει η Επιτροπή να πραγματοποιήσει μια πιο εμπεριστατωμένη μελέτη για την αξιολόγηση των κινδύνων και για τις μακροπρόθεσμες συνέπειες; Έχει η Επιτροπή στη διάθεσή της αποδείξεις για το γεγονός ότι τα θερμικά αποτελέσματα, τα αποτελέσματα των μαγνητικών πεδίων και η κυκλοφορία επαγωγικών ρευμάτων δεν έχουν καμία απολύτως επίπτωση στην ανθρώπινηγεία;

Απάντηση του κ. Byrne εξ ονόματος της Επιτροπής

(29 Φεβρουαρίου 2000)

Η ευρωπαϊκή σύσταση(1) του Συμβουλίου της 12ης Ιουλίου 1999 περί του περιορισμού της έκθεσης του κοινού σε ηλεκτρομαγνητικά πεδία από 0 Hertz (Hz) έως 300 Gigahertz (GHz) βασίζεται στις επιστημονικές γνωματεύσεις και σεψηλής επιστημονικής ποιότητας δεδομένα και επισημαίνει ότι πρέπει να λαμβάνονταιπόψη μόνο οι αποδεδειγμένες επιπτώσεις στηνγεία. Η διεθνής επιτροπή για την προστασία από τη μη ιονίζουσα ακτινοβολία (ICNIRP) εξέδωσε γνώμη η οποία έγινε αποδεκτή από τη συντονιστική επιστημονική επιτροπή της Ευρωπαϊκής Επιτροπής.

Η Επιτροπή χρηματοδοτεί σήμερα πολυάριθμες ερευνητικές εργασίες. Με το τρίτο και το τέταρτο πρόγραμμα πλαίσιο η Επιτροπήποστήριξε ενέργειες COST (COST 244 το 1992 και κατόπιν 244 έως και το 1998) σχετικά με τις βιοϊατρικές επιπτώσεις της ηλεκτρομαγνητικής ακτινοβολίας. Το πρόγραμμα Biomed 2 χρηματοδότησε δύο μελέτες σχετικά με τη σχέση μεταξύ ηλεκτρομαγνητικής ακτινοβολίας και καρκίνου. Το πρόγραμμα «μετρήσεις και δοκιμές» χρηματοδότησε επίσης σχέδιο σχετικά με τη μέτρηση της ηλεκτρομαγνητικής ακτινοβολίας των κινητών τηλεφώνων. Ο συνολικός προϋπολογισμός που διαθέτει η Επιτροπή για τις μελέτες αυτές είναι της τάξης των 2 M.

Καμία από αυτές τις μελέτες (που καλύπτουν τις δυσμενείς θερμικές επιδράσεις και τις πιθανές μεταβολικές διαταραχές των κυττάρων οφειλόμενες σε διάφορους τύπους ηλεκτρομαγνητικών πεδίων) δεν απέδειξε ότιπάρχουν αρνητικές επιπτώσεις στηνγεία, αλλά απαιτούνται συμπληρωματικά αποτελέσματα για να δοθεί ολοκληρωμένη απάντηση στις ανησυχίες του κοινού.

Το πέμπτο πρόγραμμα πλαίσιο έρευνας και ανάπτυξης (1998-2002) περιλαμβάνει ειδικά την ηλεκτρομαγνητική ακτινοβολία στο πρόγραμμα εργασίας της βασικής ενέργειας 4 (Περιβάλλον και Υγεία) του 1ου θέματος, Ποιότητα ζωής και διαχείριση έμβιων πόρων. Στο πλαίσιο της πρόσκλησης για τηνποβολή προτάσεων το 1999,ποβλήθηκαν για την εν λόγω βασική ενέργεια 21 προτάσεις έρευνας σχετικά με το θέμα αυτό. Ύστερα από αξιολόγηση επελέγησαν πέντε προτάσεις που θα χρηματοδοτηθούν συνολικά με 9 M περίπου. Πίνακας με αυτές τις προτάσεις έχει αποσταλεί απευθείας στον κ. βουλευτή και στη Γενική γραμματεία του Κοινοβουλίου.

Σε αυτά τα σχέδια περιλαμβάνεται επιδημιολογική μελέτη μεγάλης κλίμακας (Interphone) που συντονίζει ο Διεθνής Οργανισμός Έρευνας για τον Καρκίνο (IARC), ο οποίος θα συμβάλει σημαντικά στο να δοθούν αξιόπιστες απαντήσεις στο ερώτημα του εάν η ηλεκτρομαγνητική ακτινοβολία που εκπέμπουν τα κινητά τηλέφωνα μπορεί να είναι καρκινογόνος.

Εν πάση περιπτώσει, τα πέντε σχέδια που επελέγησαν θα συμβάλουν σημαντικά στην επίλυση των τελευταίων ζητημάτων που αφορούν τιςποτιθέμενες επιπτώσεις από τη χρήση των κινητών τηλεφώνων (παγκόσμιο σύστημα κινητής τηλεφωνίας global system for mobile communications GSM) και στο να προσδιοριστεί εάν η μακροχρόνια έκθεση σε χαμηλά επίπεδα ακτινοβολίας έχει καταστρεπτικές συνέπειες για τηνγεία.

(1) 1999/519/ΕΚ: Σύσταση του Συμβουλίου της 12.7.1999 περί του περιορισμού της έκθεσης του κοινού σε ηλεκτρομαγνητικά πεδία (από 0 Hz έως 300 GHz), ΕΕ L 199 της 30.7.1999.